བསྟན་པ་ཕྱི་དར་སྐབས་ཀྱང་མིང་སྣ་ཚོགས་བཏགས་མིན་ལ་མ་ལྟོས་པར་ཚིག་མཛོད་ཆེ་ཆུང་མང་པོ་བྱུང་ཡོད།ཕྱི་གླིང་པཨོ་ར་ཛིའོ་ཌེལ་ལ་ཕེན་ན་ཞེས་ཕྱི་ལོ་༡༧༡༦༡༠༡ཉིན་བོད་དུ་སླེབས།སེ་རར་ཟླ་བ་༩དགུའི་རིང་སློབ་གཉེར་དང་བཅའ་སྡོད་བྱས།བོད་ཀྱི་ཐུན་མོང་གི་རིག་གནས་སོགས་སེ་རའི་མཁས་པ་ཞིག་གི་དྲུང་ནས་ལོ་བཞིའི་རིང་སྦྱངས།མ་ཚིག་༣༣༠༠སུམ་སྟོང་སུམ་བརྒྱ་ཡོད་པའི་བོད་དང་ཨི་ཊ་ལིའི་སྐད་གཉིས་ཤན་སྦྱར་གྱི་ཚིག་མཛོད་དེ་སེ་རར་བརྩམས།དེ་ནི་བོད་དང་ཨི་ཊ་ལིའམ་ཡུ་རོབ་ཀྱི་ཚིག་མཛོད་ཐོག་མ་དེ་ཡིན།ཁྱད་པར་ལྕང་སྐྱ་རིན་པོ་ཆེས་གཙོ་འགན་བཞེས་ནས་སྐད་ལྔ་ཤན་སྦྱར་གྱི་ཚིག་མཛོད་བསྒྲིགས་པ་དང་།ཕྱི་ལོ་༡༨༣༤ལ་ཟངས་དཀར་གྱི་སློབ་དཔོན་རྗེ་སངས་རྒྱས་ཕུན་ཚོགས་དང་།ཕྱི་གླིང་གི་སློབ་གཉེར་པ་ཀོ་རོ་ཤི་ཅོ་མ་ཤཱན་དོར་གཉིས་ཀྱིས་བོད་ཀྱི་མིང་གི་མཛོད་ཅེས་བོད་དབྱིན་ཤན་སྦྱར་གྱི་ཚིག་མཛོད་བསྒྲིགས་པ་བོད་དབྱིན་ཚིག་མཛོད་ཀྱི་ཐོག་མ་ཡིན་པར་སྣང་།